open-index/open-wikipedia-markdown huggingface dataset:
804 Naval Air Squadron

**804 Naval Air Squadron** (**804 NAS**) oli Britannian Kuninkaallisen laivaston ilmavoimien lentolaivue.

## Toinen maailmansota

Laivue perustettiin 30. marraskuuta 1939 RNAS Hatstonissa kalustonaan neljä Gloster Sea Gladiatoria, jotka se sai 769 laivueelta. Laivue siirtyi huhtikuussa 1940 *HMS Gloriousille* suojaamaan tukialusta sen toimittaessa Norjaan RAF:n Gloster Gladiator koneita. Laivue siirrettiin toukokuussa *HMS Furiousille*. 

Laivueen kalustoksi vaihdettiin lokakuussa Grumman Martletit, joista osa siirrettiin marraskuussa 802 laivueelle ennen laivueen kaluston vaihtoa helmikuussa 1941 Supermarine Seafireiksi ja Fairey Fulmareiksi. Laivueen koneita siirrettiin toukokuussa katapultein varustetuille rahtialuksille suojaamaan saattueita, kunnes toiminta siirrettiin RAF:n vastuulle.

Laivue siirrettiin toukokuussa 1942 toimimaan maatukikohdasta, ennen siirtoa heinäkuussa *HMS Argukselle* suojaamaan Gibraltarille menevää saattuetta. Laivue jäi Gibraltarille, kunnes  palasi Englantiin *HMS Furiousin* mukana.

Laivue lakkautettiin 18. kesäkuuta 1944 ja se liitettiin osaksi 800 laivuetta.

Laivue perustettiin uudelleen 24. syyskuuta 1944 RNAS Wingfieldissä kalustonaan 24 Grumman Hellcatia. Laivue siirrettiin tammikuussa 1945 ''HMS Ameerille'' suojaamaan maihinnousua Ramree saarelle.

Laivue lakkautettiin marraskuussa 1945.

## Sodan jälkeen
Laivue muodostettiin uudelleen 1. maaliskuuta 1960 Lossiemouthissa kalustonaan Supermarine Scimitarit. Toukokuussa laivueessa oli kuusi lentokonetta ja kahdeksan lentäjää. Tiiviin koulutusjakson jälkeen laivue siirrettiin 6. heinäkuuta *HMS Hermekselle*, jonka mukana se purjehti itäiselle Välimerelle.

Laivue poistui 10. syyskuuta 1961 *HMS Hermekseltä* ja se lakkautettiin viisi päivää myöhemmin Lossiemouthissa.

## Lähteet
*
*
*
*
*
*

### Viitteet
Tirschenreuth

**Tirschenreuth** on kaupunki Baijerin osavaltiossa Saksassa. Se kuuluu Oberpfalzin hallintopiiriin ja Tirschenreuthin piirikuntaan. Vuoden 2020 lopussa kaupungin asukasluku oli 8&nbsp;623. Pinta-alaltaan se on 103,93 neliökilometrin suuruinen ja sen väestötiheys on 83 as./km².

## Ystävyyskaupungit
Tirschenreuthilla on kolme ystävyyskaupunkia:
* La Ville-du-Bois, Ranska (2001)
* Planá, Tšekki (2008)
* Lauf an der Pegnitz, Saksa (2011)

## Lähteet

## Aiheesta muualla

* Kaupungin viralliset nettisivut
Palmukaija

**Palmukaija** (*Psittinus cyanurus*) on Kaakkois-Aasiassa elävä, sukunsa ainoa kaijalaji. Lajin entinen lajinimi on **siniperäkaija**.

## Koko ja ulkonäkö
Palmukaija on noin 18&nbsp;cm pitkä ja painaa noin 85&nbsp;g. Lajista tunnetaan kolme alalajia ja muotojen välillä on värieroja. Koiraan höyhenpuku on selkäpuolelta lähes musta, alaselkä, yläperä ja pyrstön yläpeitinhöyhenet sinimustat vihrein ja harmain reunoin, siipisulat ja peitinhöyhenet tummanvihreät keltaisin reunuksin, kupeet ja siiven alapeitinhöyhenet punaiset, reidet ja alaperä kellanvihreät, pyrstö päältä kellanvihreä ja alta keltainen. Koiraan pää on siniharmaa, kurkku ja alapuoli vaalean oliivinharmaat. Nokka on tukeva, ylänokka punainen ja alanokka harmaanruskea, iiris vaalean keltainen ja jalat vihertävänharmaat. Naaraan pää on ruskea, yläpuoli vihertävä ja alapuoli kellanvihreä. Nuoret linnut muistuttavat naarasta ja niiden pää on vihreä. Pyrstö on hyvin lyhyt ja pyöreäkärkinen.

## Esiintyminen
Palmukaija elää Kaakkois-Aasiassa Thaimaan lounaiskolkasta ja eteläisestä Burmasta kautta Malesian Indonesian suurimmille saarille Borneoon ja Sumatralle. Sen populaatio on kooltaan noin 100&nbsp;000 yksilöä. Lajin kanta on taantunut metsien hakkuiden seurauksena.

## Elinympäristö
Laji elää alavien maiden kuivissa metsissä, puutarhoissa ja istutuksilla alle 1&nbsp;300&nbsp;m korkeudella merenpinnasta.

## Lisääntyminen
Lajin pesintä tunnetaan enimmäkseen vain vankeudessa elävien lintujen osalta. Luonnossa pesä on puun kolossa, usein hyvin korkealla. Munia on 2–5 ja haudonta-aika on noin 26&nbsp;päivää. Poikaset jättävät pesän kuuden viikon ikäisinä.

## Ravinto
Palmukaija syö hedelmiä, paikoin etenkin öljypalmun hedelmiä, siemeniä ja kukkia.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet

## Aiheesta muualla
* Oriental Bird Images  (kuva)
Those Were the Days – The Best of Leningrad Cowboys

**Those Were the Days – The Best of Leningrad Cowboys** on suomalaisen Leningrad Cowboys -yhtyeen kahden CD:n kokoelmalevy, joka julkaistiin huhtikuussa 2009. Se sisältää 34 kappaletta yhtyeen uran varrelta sekä lisäksi pelikortit. Kokoelma on yhtyeen ja ABC-ketjun yhteistyötä, ja sitä myydään ainoastaan ABC-liikennemyymälöissä.

## Kappaleet

### CD1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Those Were the Days discogs.com -sivustolla

## Lähteet
* *Those Were the Days – The Best of Leningrad Cowboys* (LTD Oy, LC-004)
* Yhteishyvä (16.4.2009)
Henry King

**Henry King** (24. tammikuuta 1886 Christiansburg, Virginia, Yhdysvallat – 29. kesäkuuta 1982 Toluca Lake, Kalifornia, Yhdysvallat) oli Golden Globe -palkittu yhdysvaltalainen elokuvaohjaaja ja yksi Yhdysvaltain elokuva-akatemian perustajista.

## Valikoitu filmografia
* *[[Alexanderin jazzyhtye]]* (*Alexander's Ragtime Band*, 1938)
* *[[Jesse James – suuri seikkailija]]* (*Jesse James*, 1939)
* *[[Bernadetten laulu]]* (*The Song of Bernadette*, 1943)
* *[[Wilson (elokuva)|Wilson]]* (1944)
* *[[Ilmojen kotkat]]* (*Twelve O'Clock High*, 1949)
* *[[Ase kädessä]]* (*The Gunfighter*, 1950)
* *[[Neljä helmeä]]* (*O. Henry's Full House*, 1952)
* *[[Kilimanjaron lumet (vuoden 1952 elokuva)|Kilimanjaron lumet]]* (*The Snows of Kilimanjaro*, 1952)
* *[[Päivien kimallus (elokuva)|Päivien kimallus]]* (*Love Is a Many-Splendored Thing*, 1955)

## Lähteet

## Kirjallisuutta
* Alanen, Antti ja von Bagh, Peter: ”Ihmisen tunteen tasolle nostettu kamera – Henry King ja mykät elokuvat”, *Filmihullu* 2/1996.
Tanskan energiapolitiikka

**Tanskan energiapolitiikka** Tanskan energiankäytöstä ja maan hallituksen, eduskunnan ja muiden sidosryhmien tapa energian käytön kehitykseen ja ohjaamiseen mukaan lukien energiantuotanto, jakelu ja kulutus.  Siihen sisältyvät lait, sopimukset, verot ja ohjauskeinot. 

## Ilmastopolitiikka
Juhani Rinteen mukaan energiapolitiikka on ilmastonmuutoksen uhkien vuoksi ihmiskunnan kohtalonkysymys.  EU:ssa sovittiin Kioton sopimuksen maakohtaiset päästörajoitukset. Tanska, Saksa ja Britannia ottivat muita maita suuremmat yli 8 %:n maakohtaiset päästörajoitukset, jotta tavoitteeseen päästään.

## Kööpenhamina

Kööpenhamina aikoo vähentää hiilidioksidipäästöjään 20 % vuoteen 2015 mennessä ja olla hiilineutraali vuonna 2025. Suunnitelmassa kaikki sähkö tuotetaan tuulivoimalla.

Kööpenhaminan kasvihuonepäästöissä 20 % vähennys v. 1990-2005. Tavoite on 20 % vähennys v. 2015 mennessä. Asukkaista 97 % on kaukolämpö. Tuulivoimaloita, aurinkokennoja ja geotermistä energiaa tuetaan. 36 % pyöräilee töihin tai kouluun. Kööpenhamina pyrkii parhaaksi pyöräilykaupungiksi v. 2015 mennessä. Kööpenhaminassa on Velo-City Global-konferenssi vuonna 2010. Vedenkulutusta vähennetään: 1985: 174 l per asukas, 2007: 114 l/as ja tavoite 2012: 100 l/as. Juomavedestä 92 %:lla on vesimittarit. Kaupungin keittiöistä 57 % oli luomua vuonna 2008. Tavoite on 90 % vuonna 2015. Kunnallisten rakennusten sähkön 5 % vähennys ja lämmön 7 % vähennys v. 2002-6. Kööpenhaminassa on YK:n ilmastokokous joulukuussa 2009. Kokousta varten kaupungin budjetissa on 146 miljoonaa kruunua.

## Sähköntuotanto ja kulutus

## Tuulivoima

Tanskalaiset arvioivat tuulivoiman kilpailuedukseen 1980-luvulla. He kehittivät teollisuutta. Tuulivoimasta tuli Tanskan arvokkain vientituote. Tanskalaisista tuli merkittävin uusiutuvan energian tuottaja EU:ssa.  

## Katso myös

* Uusiutuva energia Tanskassa
* Kestävä kehitys alueittain ja maittain

## Lähteet
Vuoriraitakaija

**Vuoriraitakaija** (*Psittacella brehmii*) on keskikokoinen Papua-Uudessa-Guineassa elävä kaijalaji. Laji on nimetty Christian Ludwig Brehmin kunniaksi. Lajin entinen lajinimi on **isotiikerikaija**.

## Koko ja ulkonäkö
Vuoriraitakaija on noin 24&nbsp;cm pitkä ja painaa 94–120&nbsp;g. Lajista tunnetaan neljä alalajia ja muotojen välillä on värieroja. Koiraan höyhenpuku on selkäpuolelta ja yläperästä vihertävä keltaisin raidoin, myös rinnassa on sama kuvionti. Vatsa on vihreä, alaperä punainen ja pää ruskea. Nokka on siniharmaa ja valkokärkinen, iiris punainen ja jalat harmaat. Naaras muistuttaa koirasta mutta sen alapuoli kurkusta alaspäin on kokonaan vihreä. Nuoret linnut muistuttavat naarasta, niiden rinnassa on kapeaa himmeänkeltaista raidoitusta.

Linnut elävät yksittäin tai pareittain, ja ovat hyvin arkoja. Vuoriraitakaija on hyvin harvinainen lemmikkinä, sillä se on arka ja vaikeahoitoinen, ja yritykset ovat yleensä päättyneet linnun nopeaan kuolemaan.

## Esiintyminen
Vuoriraitakaija elää Papua-Uusi-Guinean keskiosien vuoristoalueilla. Sen populaatio on kooltaan noin 100&nbsp;000 yksilöä ja elinympäristön ala 50&nbsp;000–100&nbsp;000 neliökilometriä.

## Elinympäristö
Laji elää vuoristometsissä ja pensaikoissa 1&nbsp;700–3&nbsp;600 m:n korkeudella merenpinnasta.

## Lisääntyminen
Lajin pesintä tunnetaan puutteellisesti. Luonnossa pesä lienee puun kolossa.

## Ravinto
Vuoriraitakaija syö hedelmiä, siemeniä ja marjoja.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet
Tajiri

**Tajiri** voi tarkoittaa:

* Tajiri, Japanin maaseutukaupunki Osakan prefektuurissa
* Tajiri, Japanin entinen maaseutukaupunki Miyagin prefektuurissa
* Satoshi Tajiri (s. 1965), japanilainen videopelisuunnittelija, Pokémon-pelisarjan luoja
* Shinkichi Tajiri (1923–2009), japanilaissyntyinen yhdysvaltalainen kuvanveistäjä
* Yoshihiro Tajiri (s. 1970), japanilainen showpainija
Menneisyyden taikaa etsimässä 1980–1990

__NOTOC__
**Menneisyyden taikaa etsimässä 1980–1990** on kokoelma-albumi suomalaisen Kauko Röyhkä & Narttu -yhtyeen tunnetuimmista kappaleista. Se julkaistiin 20. toukokuuta 2009.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arviot
* *[[Soundi]]*: 

## Aiheesta muualla
* Kai Latvalehto: Menneisyyden taikaa etsimässä 1980–1990 . Soundi 6/2009.

## Lähteet
Ruskoraitakaija

**Ruskoraitakaija** (*Psittacella modesta*) on Papua-Uudessa-Guineassa elävä pienikokoinen kaijalaji. Lajin vanha lajinimi on **ruskotiikerikaija**.

## Koko ja ulkonäkö
Ruskoraitakaija on noin 14&nbsp;cm pitkä ja painaa noin 42&nbsp;g. Lajista tunnetaan kolme alalajia ja muotojen välillä on värieroja. Sen höyhenpuku on pääosin vihreä, pää on ruskea ja rinta joko keltaisen ja oranssin kirjava, mustaraitainen (naaras) tai oliivinruskea (koiras). Alaperä on punainen. Nokka on siniharmaa ja valkokärkinen, iiris oranssi ja jalat harmaat. Naaras muistuttaa muuten koirasta mutta sen pää on vaaleamman ruskea. Nuoret linnut muistuttavat naarasta.

Ruskoraitakaijaa ei yleensä pidetä lemmikkinä.

## Esiintyminen
Ruskoraitakaija elää Papua-Uusi-Guinean länsiosan vuoristoalueilla. Sen populaatio on kooltaan yli 50&nbsp;000 yksilöä ja elinympäristön ala 20&nbsp;000–50&nbsp;000 neliökilometriä.

## Elinympäristö
Laji elää vuoristometsissä 1&nbsp;700–2&nbsp;800 m korkeudella merenpinnasta.

## Lisääntyminen
Lajin pesintä tunnetaan puutteellisesti. Pesä lienee puun kolossa.

## Ravinto
Ruskoraitakaija syö hedelmiä ja siemeniä.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* IBC (huono video)

### Viitteet
Oscar-gaala 1934

**Oscar-gaala 1934** oli kuudetta kertaa järjestetty Yhdysvaltain elokuva-akatemian palkintogaala, joka pidettiin 16. maaliskuuta 1934 The Ambassador Hotelissa Los Angelesissa. Gaalan juontajana toimi näyttelijä Will Rogers. Palkinnot jaettiin elokuville, jotka oli julkaistu 1. elokuuta 1932 ja 31. joulukuuta 1933 välisenä aikana.

## Voittajat ja ehdokkaat

## Erikoispalkinnot
### Tieteellinen tai tekninen saavutus
* **Luokka II**
** Electrical Research Products, Inc.
** RCA Victor Company, Inc.
* **Luokka III**
**Fox Film Corporation, Fred Jackman ja Warner Brothers Pictures sekä Sidney Sanders ja RKO Radio Pictures. 

## Lähteet
Viherraitakaija

**Viherraitakaija** (*Psittacella madaraszi*) on pienikokoinen Papua-Uudessa-Guineassa elävä kaijalaji. Laji on nimetty unkarilaisen lintutieteilijän Gyula Madarászin kunniaksi. Lajin entinen suomenkielinen nimi on **oliivitiikerikaija**.

## Koko ja ulkonäkö
Viherraitakaija on noin 14&nbsp;cm pitkä ja painaa 34–44&nbsp;g. Lajista tunnetaan neljä alalajia ja muotojen välillä on värieroja. Höyhenpuvultaan se muistuttaa suuresti ruskoraitakaijaa mutta viherraitakaijalta puuttuu kaulan keltainen rengas ja sen pää on vaaleamman ruskea. Nokka on siniharmaa ja valkokärkinen, iiris punaruskea ja jalat siniharmaat.Nuoret linnut muistuttavat naarasta.

Viherraitakaijaa ei yleensä pidetä lemmikkinä. Se liikkuu yleensä pareittain, ja on hiljainen ja huomaamaton.

## Esiintyminen
Viherraitakaija elää Papua-Uusi-Guinean itäosien vuoristoalueilla. Sen populaatio on kooltaan yli 50&nbsp;000 yksilöä ja elinympäristön ala 50&nbsp;000–100&nbsp;000 neliökilometriä.

## Elinympäristö
Laji elää vuoristojen sademetsissä 1&nbsp;100–2&nbsp;500 m:n korkeudella merenpinnasta.

## Lisääntyminen
Lajin pesintä tunnetaan puutteellisesti. Luonnossa pesä lienee puun kolossa.

## Ravinto
Viherraitakaija syö hedelmiä, siemeniä, marjoja ja kasvien osia.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust

### Viitteet
Järvenpään Koripalloseura

**Järvenpään Koripalloseura** (**JKS**) oli järvenpääläinen koripalloseura. Seura on keskittynyt poikien koripalloiluun ja seuran edustusjoukkue pelaa I-divisioonassa. Seuran jäsenmäärä on noin 200. Kesällä 2018 Järvenpään Koripalloseura ja Järvenpään NMKY päättivät yhdistyä ja tilalle perustettiin Beat Basket.

## Historia
Järvenpään Koripalloseura perustettiin vuonna 1988 ja se onnistui nousemaan I-divisioonaan vuonna 2008 voitettuaan 22 pelistä 20. Ensimmäisellä divarikaudellaan joukkue sijoittui toiseksi viimeiseksi. Tammikuun lopulla 2010 seuran edustusjoukkueen nimi muutettiin Team Uusimaaksi. Kauden 2009–2010 jälkeen seuran paikka oli tarkoitus luovuttaa Uusimaa Basket ry:lle. Team Uusimaa putosi lopulta karsintojen kautta II-divisioonaan.

## Lähteet

## Aiheesta muualla
*Seuran www-sivut 
*Team Uusimaa
Otakar Švec

**Otakar Švec** (23. marraskuuta 1892 &ndash; 3. maaliskuuta 1955) oli tšekkiläinen kuvanveistäjä, joka muistetaan parhaiten Prahan Stalin-monumentin suunnittelusta.  

Švec oli Josef Václav Myslbekin ja Jan Štursan oppipoika. Ennen toista maailmansotaa hän suunnitteli muistomerkit uskonpuhdistaja Jan Husille ja Tšekkoslovakian ensimmäiselle presidentille Tomáš Masarykille, mutta saksalaiset tuhosivat molemmat patsaat sodan aikana. 

Toisen maailmansodan jälkeen Švec osallistui suunnittelukilpailuun, jonka voittaja sai suunnitella Prahaan muistomerkin Neuvostoliiton johtajalle Josif Stalinille. Švec voitti kilpailun ja suunnitteli Tšekkoslovakian kommunistihallitukselle graniitista veistetyn 15 metrin korkuisen ja 22 metrin levyisen patsaan, joka oli maailman suurin jäljennös Stalinista. Patsaan  rakentamiseen kului viisi ja puoli vuotta, ja se paljastettiin kaksi vuotta Stalinin kuoleman jälkeen vuonna 1955. Švec ei osallistunut patsaan paljastustilaisuuteen, koska hän teki itsemurhan ennen tapahtumaa. Vuonna 1956, vain vuosi Švecin kuoleman ja patsaan paljastustilaisuuden jälkeen, Neuvostoliiton uusi johtaja Nikita Hruštšov tuomitsi Stalinin henkilökultin ja aloitti Stalinin muistomerkkien hävittämisen eli destalinisaation. Vuoden 1962 marraskuussa Stalinin monumentti tuhottiin 800 kilogrammalla räjähteitä.
.30-06 Springfield

**.30-06 Springfield**, *Cartridge, Ball, Caliber .30, Model of 1906* tai metrijärjestelmässä **7,62×63 mm**, on kiväärin patruuna. Se standardisoitiin ja otettiin käyttöön Yhdysvaltojen armeijassa vuonna 1906 (tästä on peräisin merkintä "06"). Patruuna oli käytössä 1970-luvun alkuun asti. Springfield korvasi .30-03:n, 6 mm Lee Navy:n ja .30 US Army:n (tunnetaan myös nimellä .30-40 Krag). .30-06 pysyi Yhdysvaltojen armeijan pääasiallisena patruunana lähes 50 vuotta, kunnes se lopulta korvattiin 7,62×51 mm patruunalla (7,62×51 mm NATO, kaupallinen nimi .308 Winchester). Se on edelleen suosituin suurriistapatruuna Pohjois-Amerikassa, ja yksi suosituimmista maailmanlaajuisesti.

## Historia

1900-luvun alussa suurin osa maailmasta oli ottanut käyttöön spitzer-luodin: Ranska jo vuonna 1898, Saksa vuonna 1905, Venäjä 1908 ja Iso-Britannia 1914. Kun spitzer otettiin käyttöön, oli .30-03 jäänyt ajastaan jälkeen. Tällöin kehitettiin uusi hieman lyhyempi kaulainen hylsy, joka mahdollisti suuremmalla nopeudella ammutun, 150 grainin (9,7 g) spitzer-luodin nopeudella 2&nbsp;700 ft/s (820 m/s).
Springfield M1903 -kivääri, joka otettiin käyttöön aiemman patruunan kanssa oli helposti muunnettavissa käyttämään .30-06-patruunaa. Kivääriä muokattiin lyhentämällä piippua ja jyrsimällä patruunapesää. Tämä tehtiin jotta uusi spitzer-luoti ei joutuisi hyppäämään liian pitkälle ulottuakseen rihloille. 

Ensimmäisessä maailmansodassa saadut kokemukset osoittivat, että muiden maiden konekiväärien 
tehokas kantomatka oli huomattavasti amerikkalaisia konekivääreitä pidempi. Lisäksi ennen laajamittaista kevyiden kranaatinheittimien ja tykistön käyttöönottoa, pitkän kantaman konekiväärien sulkutuli oli tärkeä osa Yhdysvaltain jalkaväen taktiikkaa. Tämän vuoksi Ordnance Corps kehitti vuonna 1926 .30 M1 Ball -patruunan käyttäen 174 grainin (11,3 g), 9 asteen boat tail -luotia, jonka nopeus oli pudotettu tasolle 2&nbsp;640 ft/s (800 m/s). Tämä luoti tarjosi huomattavasti laajemmat käyttömahdollisuudet konekivääreihin ja kivääreihin ballististen ominaisuuksiensa takia. Lisäksi kehitettiin kupariseosvaippa joka poisti aiempaa patruunaa vaivanneet metallin likaantumisongelmat.

Sodanajan ylijäämä oli yli 2 miljardia patruunaa. Armeijan asetus edellytti, että vanhimmat patruunat käytetään koulutuskäytössä ensin. Tämän seurauksena vanhemmat .30-06 patruunat kulutettiin koulutukseen; M1-patruunan varastot kasvoivat hiljalleen, kunnes kaikki vanhemmat patruunat oli ammuttu. 1936 havaittiin, että uuden M1-patruunan ja sen 174 grainin (11,3 g) boat tail -luodin maksimikantomatka oli monien ampumaratojen turvarajojen ulkopuolella. Hätätilanteessa tehtiin tilaus patruunoista jotka vastasivat ballistiikaltaan vanhoja patruunoita. Uusi patruuna kehitettiin vuonna 1938, joka oli pohjimmiltaan identtinen vanhan M1906 patruunan kanssa, mutta jossa oli kupariseosvaippa ja myös erilainen lyijyseos. Uusi luoti oli massaltaan 152 grainin (9,8 g) sijasta 150 grainia. Tämä patruuna .30 M2 Ball käytti tasapohjaista luotia ja oli nopeampi (2&nbsp;805 ft/s) kuin kumpikaan edeltäjistään.

## Lähteet

## Aiheesta muualla
Kirvansukuiset

**Kirvansukuiset** (Sternorrhyncha) on nivelkärsäisten alalahko. Kaikki siihen kuuluvat lajit ovat pieniä kasvien nesteitä imukärsällään imeviä hyönteisiä. Huomattavan monet ovat merkittäviä viljelysten tuhohyönteisiä.

Kirvansukuiset eroavat toisistaan huomattavasti ulkomuodoltaan, mutta yhteistä niillä kaikille on passiivisuus. Kirvoilla ja kempeillä on pitkät tuntosarvet, ja ne muistuttavat ulkonäöltään melko paljon samaan lahkoon kuuluvia luteita ja kaskaita. Jauhiaisista puolestaan tulee ehkä ensimmäisenä mieleen pikkuriikkinen perhonen. Kilpikirvat puolestaan ovat erittäin lyhytikäisiä koiraita lukuun ottamatta jalattomia ja siivettömiä. Kun kilpikirvanaaras löytää ravintokasvin varrelta sopivan paikan, se kiinnittyy kasvin varteen, muodostaa itselleen kuperan suojakuoren eikä enää ikinä liiku. Kirvansukuisten elinkiertoon liittyy usein monimutkaisia vaiheita, joissa yksilöt esiintyvät siivellisinä tai siivettöminä, vaihtavat ravintokasvia tai lisääntyvät neitseellisesti.

Kirvansukuiset viihtyvät ryhminä, ja etenkin lehtikirvoilla esiintyy sosiaalista käyttäytymistä muurahaisten kanssa. Eräitä kilpikirvalajeja kasvatetaan kokenilli-väriaineen ja sellakan tuotantoon.

## Lähteet

## Aiheesta muualla
*Tree of Life web project 
*ITIS: Sternorrhyncha
Río de las Vueltas

**Río de las Vueltas** on Argentiinan Patagoniassa, Los Glaciaresin kansallispuiston alueella sijaitseva joki. Se laskee Laguna del Desierto -järvestä kohti etelämpänä sijaitsevaa suurta Lago Viedma -järveä. Joen varrella sijaitsee El Chalténin kylä.

## Lähteet
It’s Not as Bad as I’m Making It Sound

**It's Not as Bad as I'm Making It Sound** on Honest Bob and the Factory-to-Dealer Incentivesin ensimmäinen kokomittainen studio albumi, joka julkaistiin vuonna 2000.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Huppuraitakaija

**Huppuraitakaija** (*Psittacella picta*) on Papua-Uudessa-Guineassa elävä kaijalaji. Lajin entinen lajinimi on **hupputiikerikaija**.

## Koko ja ulkonäkö
Huppuraitakaija on noin 19&nbsp;cm pitkä ja painaa 48–60&nbsp;g. Lajista tunnetaan kolme alalajia ja muotojen välillä on värieroja. Koiraan höyhenpuku on pääosin vihreä, selässä on keltaista raidoitusta, päälaki on punaruskea ja kaulan ympärillä on toisinaan kapea keltainen rengas. Posket, kurkku ja rinnan yläosa ovat siniset, yläperä ja pyrstön alapeitinhöyhenet punaiset ja siiven alapeitinhöyhenet kellanvihreät. Nokka on siniharmaa ja valkokärkinen, iiris oranssi ja jalat tummanharmaat. Naaras muistuttaa muuten koirasta mutta sen rinta on keltainen mustin raidoin ja siltä puuttuu keltainen kaularengas. Nuoret linnut muistuttavat naarasta, niiden pää on ruskea ja höyhenten kärjet ovat vihertävät.

Huppuraitakaijaa ei pidetä lemmikkinä.

## Esiintyminen
Huppuraitakaija elää Papua-Uusi-Guinean keskiosien vuoristoalueilla. Sen populaatio on kooltaan yli 100&nbsp;000 yksilöä ja elinympäristön ala 20&nbsp;000–50&nbsp;000 neliökilometriä.

## Elinympäristö
Laji elää avomaihin rajautuvissa vuoristometsissä 2&nbsp;500–4&nbsp;000 m korkeudella merenpinnasta.

## Lisääntyminen
Lajin pesintä tunnetaan puutteellisesti. Luonnossa pesä lienee puun kolossa.

## Ravinto
Huppuraitakaija syö hedelmiä, siemeniä ja marjoja.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* Animal Photo Album  (kuva)

### Viitteet
Robotin elämää

**Robotin elämää** (*Bicentennial Man*) on Chris Columbuksen ohjaama elokuva vuodelta 1999. Sen pääosassa Andrew-nimisenä robottina esiintyy Robin Williams.

## Elokuvan juoni

Richard Martin (Sam Neill) ostaa Andrew-robotin (Robin Williams) kotiapulaiseksi. Richard luulee ostaneensa kotiaskareissa auttelevan peltikasan, mutta Andrew paljastuukin luovaksi ja ajattelevaksi robotiksi. Valmistaja kertoo robotissa olevan sirun olevan viallinen. Richard alkaa opettaa Andrew’lle asioita ihmisyydestä. Lopulta Andrew haluaa ostaa vapautensa ja muuttaa itsensä niin ihmiseksi kuin suinkin mahdollista. Lopulta vuosien kuluttua hänet hyväksytään ihmisenä.

## Näyttelijät

Lähde: 

## Lähteet

## Aiheesta muualla
* 
* 
* 
*
Sueo Ōe

**Sueo Ōe** (, , 2. elokuuta 1914 Maizuru – 24. joulukuuta 1941 Manila) oli japanilainen, sukujuuriltaan korealainen seiväshyppääjä ja olympiamitalisti.

Ōe voitti seiväshypyssä olympiapronssia Berliinin olympialaisista 1936. Kilpailussa Ōe ja toinen Japanin edustaja Shuhei Nishida päätyivät finaalissa tasatulokseen, minkä jälkeen parivaljakolle annettiin mahdollisuus uusia hopeamitalista. Ystävykset kieltäytyivät tästä keskinäiseen ystävyyteensä vedoten. Tilastoja varten Nishidalle annettiin hopeamitali ja Ōe suostui vastaanottamaan pronssisen mitalin. Kaksikon pelattua Japaniin he keksivät kuitenkin uuden ratkaisun: mitalit vietiin korusepälle, joka halkaisi mitalit kahtia ja liitti ne uudestaan niin, että muokatuista mitaleista toinen puoli oli pronssia ja toinen hopeaa. Nämä mitalit tunnetaan Japanissa nimellä ”Ystävyyden mitalit”, ja ne toimivat kestävänä muistutuksena ystävyydestä ja yhteistyöstä.

Olympialaisissa Ōen käskettiin käyttää nimensä japanilaista kirjoitusasua, sillä Korea oli tuohon aikaan Japanin miehittämä. Urheilu-uransa aikana hän opiskeli Keiō-yliopistossa. 

Kiinan–Japanin sodassa Ōe taisteli Japanin armeijassa. Hän kaatui jouluaattona vuonna 1941 hyökkäyksessä Manilaan.

## Lähteet
*http://www.waseda.jp/eng/news05/050621e.html  
*Sueo Ōe  sports-reference.com 
*''Keiō-yliopisto''
Koripallon Euroopan-mestaruuskilpailut 2003

Vuoden **[[2003]] [[Koripallon Euroopan-mestaruuskilpailut|koripallon EM-kilpailut]]** pidettiin Ruotsissa 5. syyskuuta – 14. syyskuuta 2003. Hallitsevana mestarina turnaukseen lähti Jugoslavia, joka muutti ennen kisoja nimensä Serbia ja Montenegroksi. Kisat olivat järjestyksessään 33:s.

## Alkulohkot
Lohkojen voittajat pääsivät suoraan jatkoon, kun taas toiseksi ja kolmanneksi sijoittuneet joutuivat karsimaan jatkopaikasta. Pelit pelattiin 5. syyskuuta – 7. syyskuuta.
### Lohko A – [[Coop Norrbotten Arena|Coop Arena]], [[Luulaja]]

### Lohko B – [[Himmelstalundshallen]], [[Norrköping]]

### Lohko C – [[AXA Sports Center|Scaniarinken]], [[Södertälje]]

### Lohko D – [[Boråshallen]], [[Borås]]

## Jatkokarsinta
Pelattiin yhdestä pelistä poikki järjestelmällä.

## Finaalit - [[Globen]], [[Tukholma]]

## Lopulliset sijoitukset

## Palkitut
Lähde:
### Tähdistöjoukkue
#  Tony Parker
#  Šarūnas Jasikevičius (MVP)
#  Saulius Štombergas
#  Andrei Kirilenko
#  Pau Gasol

### Mitalistit

## Lähteet
* XXXIII European Championship (Stockholm 2003) linguasport.com 

### Viitteet

## Aiheesta muualla
* Kisojen virallinen sivusto
Kiinan tasavalta kesäolympialaisissa 1936

**[[Kiinan tasavalta (1912–1949)|Kiinan tasavalta]]** osallistui **[[Kesäolympialaiset 1936|Berliinin kesäolympialaisiin 1936]]** 52 urheilijan voimin. Maan urheilijat osallistuivat seitsemään eri urheilumuotoon, mutta mitaleille asti he eivät yltäneet.

## Joukkue
### [[Jalkapallo kesäolympialaisissa 1936|Jalkapallo]]
* Chan Ho
* Chui
* Fung
* Lee T.
* Lee W.
* Pau
* Suen
* Tam
* Tso
* Wong K. L.

### [[Koripallo kesäolympialaisissa 1936|Koripallo]]
* Feng
* Hsu
* Li
* Lin P.
* Lin Y.
* Mon
* Shen Yi Tung
* Tsai Yen Hung
* Wang H. P.
* Wang S. H.
* Wang Y. T.
* Wong N. Ch.
* Yu

### [[Nyrkkeily kesäolympialaisissa 1936|Nyrkkeily]]
* Chin
* Wang Y. L.

### [[Painonnosto kesäolympialaisissa 1936|Painonnosto]]
* Own
* Seng
* Wong S. K.

### [[Pyöräily kesäolympialaisissa 1936|Pyöräily]]
* Wing

### [[Uinti kesäolympialaisissa 1936|Uinti]]
* Chan Ch.
* Yeung Sau King 

### [[Yleisurheilu kesäolympialaisissa 1936|Yleisurheilu]]
* Chang C. C.
*: 50 km kävely, miehet: 25.
* Chang Ch. G.
*: Pituushyppy, miehet: karsiutui loppukilpailusta
*: Kolmiloikka, miehet: karsiutui loppukilpailusta
* Chen B.
*: Kuulantyöntö, miehet: karsiutui loppukilpailusta
* Chen K. K.
*: 4x400 m viesti, miehet: karsiutui alkuerissä
* Chia
* Chow Ch. S.
*: Kymmenottelu, miehet: ei päättänyt kilpailua
* Chow Y. Y.
*: 50 km kävely, miehet: 24.
* Fu
*: Seiväshyppy, miehet: karsiutui finaalin loppukierroksilta
* Hoh
*: Pituushyppy, miehet: karsiutui loppukilpailusta
*: Keihäänheitto, miehet: karsiutui loppukilpailusta
* Kuo
*: Kiekonheitto, miehet: karsiutui loppukilpailusta
* Lee
*: 100 m, naiset: ei aikaa alkuerissä
* Leng
*: Kiekonheitto, miehet: karsiutui loppukilpailusta
* Ling
*: 110 m aitajuoksu, miehet: ei aikaa alkuerissä
* Liu
*: 4x400 m viesti, miehet: karsiutui alkuerissä
* Poh
*: 4x400 m viesti, miehet: karsiutui alkuerissä
* Sze To
*: Pituushyppy, miehet: karsiutui loppukilpailusta
*: Kolmiloikka, miehet: karsiutui loppukilpailusta
* Tay
* Tsai Tsung Nyi
*: 50 km kävely, miehet: 22.
* Wang S. L.
*: Kolmiloikka, miehet: karsiutui loppukilpailusta
* Wong Y. K.
*: 110 m aitajuoksu, miehet: ei aikaa alkuerissä
*: 4x400 m viesti, miehet: karsiutui alkuerissä
* Wu
*: Korkeushyppy, miehet: karsiutui loppukilpailusta

## Lähteet
* Kesäolympialaisten 1936 virallinen raportti  
* Luettelo Kiinan tasavallan delegaation jäsenistä kesäolympialaisissa 1936
Loutti

**Loutti** on Järvenpään 2. kaupunginosa ja sijaitsee aivan keskustan luoteispuolella. Loutin rakennuskannasta suurin osa on kerrostaloja. Vuoden 2014 lopussa Loutin väkiluku oli 2&nbsp;982.

Loutissa on kaksi kioskia, pizzeria-ravintola, yksi kauppa, muutama parturi-kampaamo sekä päiväkoti. Loutissa toimii myös Harjulan koulu (ala-aste), joka palvelee Loutin ja Kaakkolan kaupunginosia.

Järvenpään Puistoblues-festivaalin Bluestoimisto toimii Loutin Vuoritiellä.

Kaupunginosan asumistiheys on yksi Järvenpään suurimpia.

## Lähteet
Jarkko Savijoki

**Jarkko Savijoki** (s. 10. elokuuta 1969 Helsinki) on suomalainen entinen jääkiekkohyökkääjä, joka uransa aikana pelasi kahdeksan kauden ajan SM-liigassa kolmessa eri joukkueessa. Lisäksi Savijoki kävi pelaamassa Saksan ja Britannian sarjoissa. HPK:ssa Savijoki pelasi kaikkiaan kahdeksan kautta, ensin I-divisioonaa ja sittemmin SM-liigaa.

## Pelaajaura

Savijoen ura HPK:ssa alkoi jo kaudella 1986–1987 I-divisioonassa, mutta joukkueen noustua liigaan pelipaikkaa ei enää löytynyt, joten Savijoki siirtyi Reipas Lahteen. Lahdessa Savijoki pelasi sekä divari- että liigatasolla, kunnes siirtyi kaudeksi 1991–1992 Jokipoikiin. Joensuussa Savijoki pelasi viiden kauden ajan, mihin mahtui niin I- kuin II divisioonaa.

Jokipojissa Savijoki pelasi hyvillä tehoilla, ja pääsikin takaisin SM-liigaan kesken kauden 1995–1996 HPK:n tarvittua lisävahvistuksia. Savijoki nousi välittömästi tärkeään rooliin myös HPK:ssa. HPK-kausinaan Savijoki ei varsinaisesti loistanut tehopisteillä, mutta hän oli hyvä aloittaja ja luotettava erityisesti puolustuspäässä tasapainottaen siten muun muassa usein samassa ketjussa pelanneiden tšekkien, Roman Šimíčekin ja Tomáš Vlasákin hyökkäysintoa. Kaudella 1997–1998 HPK pelasi EHL-sarjassa ja Savijoki oli sarjan paras pistemies keräämällä kuudessa ottelussa 11 tehopistettä. Kausina 1998–2000 Savijoki toimi HPK:n joukkueen kapteenina.

Kauden 2000–2001 Savijoki pelasi Saksassa Moskitos Essenin joukkueessa Esa Tikkasen kanssa. Kausi päättyi kuitenkin 22 ottelun jälkeen vakavaan jalkavammaan, ja Savijoki jatkoi pelejään vasta seuraavalla kaudella 2001–2002 – jälleen HPK:ssa. Pronssimitaleihin päättyneen kauden jälkeen Savijoki päätti vielä kokeilla uraa ulkomailla, nyt Hull Thunderin joukkueessa, jossa pelejä kertyi vain kaksi.

## Jääkiekkouran jälkeen

Pelaajauransa jälkeen Savijoki on muun muassa toiminut projektipäällikkönä Hämeen osaamiskeskuksessa, Teknologiakeskus Innopark Oy:ssa.

## Lähteet

*
*
*
Sojuz TM-7

**Sojuz TM-7** oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 26. marraskuuta 1988 ja se laskeutui maahan 27. huhtikuuta 1989.

## Miehistö
Laukaistiin avaruusasemalle
*Aleksandr Volkov
*Sergei Krikaljov
*Jean-Loup Chrétien - Ranska, ei ESAn vaan CNESin kosmonauttina. Ranskan ensimmäinen EVA-operaatio tapahtui tällä lennolla.

Laskeutuivat
*Aleksandr Volkov
*Sergei Krikaljov
*Valeri Poljakov

## Lähteet
Pertti Leppälä

**Pertti ”Patu” Leppälä**  (s. 19. kesäkuuta 1960 Jyväskylä) on suomalainen entinen nopeuslaskija, moottoriveneurheilija, moottoriveneitä maahantuovan yrityksen markkinointijohtaja ja yrittäjä.

Leppälä voitti nopeuslaskun maailmanmestaruuden vuonna 1986.

Leppälä ajoi moottoriveneiden F1-sarjaa vuosina 1995–2000 ajaen  ensimmäisen kilpailunsa sarjassa vuonna 1994. Vuonna 1996 sarjan voitti Guido Cappellini ja Leppälä oli toinen. Seuraavana vuonna 1997 sarjan voitti Scott Gillman, Leppälä oli toinen ja Cappellini kolmas.    

Leppälä järjestää Poker run -moottoriveneilytapahtumaa Hangossa. 
 
## Lähteet
Lauluturpiaalit

**Lauluturpiaalit** (*Dives*) on turpiaalien heimoon kuuluva varpuslintusuku. Lauluturpiaalien sukuun kuuluu BirdLifen mukaan 2 lajia.

## Lauluturpiaaleihin kuuluvat lajit
* Lauluturpiaali (*Dives dives*)
* Peltolauluturpiaali (*Dives warczewiczi*)

## Lähteet

*ITIS: Dives (englanniksi)
Dives

**Dives** tarkoittaa muun muassa seuraavia:

* Dives, lauluturpiaalien suku
* Dives-sur-Mer, kunta Ranskassa Calvadosin departementissa 
* Dives (L9008), Ranskan laivaston Trieux-luokan maihinnousualus (LST)
Punanaamiokaija

**Punanaamiokaija** (*Geoffroyus geoffroyi*) on hyvin monimuotoinen oseanialainen kaijalaji.

## Koko ja ulkonäkö
Punanaamiokaija on noin 21&nbsp;cm pitkä ja painaa noin 135–180&nbsp;g. Lajista tunnetaan 15 alalajia ja muotojen välillä on värieroja. Sen höyhenpuku on pääosin vihreä, tummempi selkäpuolelta ja siipien yläpeitinhöyhenistä. Siipien alapeitinhöyhenet ovat siniset, pyrstön alapinta keltainen ja yläpinta kellanvihreä ja siiven keskimmäisissä peitinhöyhenissä on punaruskeaa kuviontia. Koiraan naama ja kurkku ovat punaiset ja päälaki sinertävä, naaraan naama on oliivinvihreä ja pää ruskea. Koiraan ylänokka on korallinpunainen ja alanokka ruskeanharmaa, naaraan nokka kokonaan ruskeanharmaa. Iiris on vaaleankeltainen ja jalat vihertävänharmaat. Nuoren linnun pää on vihreä, kurkku ja posket ruskearaitaiset ja nokka ruskeanharmaa.

Laji on äänekäs ja ruokailupuita etsivät pikku parvet ovat meluisia ja näkyviä.

## Esiintyminen
Punanaamiokaija elää Papua-Uusi-Guineassa, Indonesian itäisessä saaristossa ja pieni populaatio myös Australian koilliskolkassa Cape Yorkin niemimaalla. Sen populaatio on kooltaan yli miljoona yksilöä ja elinympäristön ala 100&nbsp;000–1&nbsp;000&nbsp;000 neliökilometriä.

## Elinympäristö
Laji elää yleisenä monen tyyppisissä metsissä, puutarhoissa ja puustoisilla savanneilla alle 800&nbsp;m:n korkeudella merenpinnasta.

## Lisääntyminen
Lajin pesintä tunnetaan puutteellisesti. Pesä on puun kolossa usein hyvin korkealla. Naaras munii 2–4 munaa.

## Ravinto
Punanaamiokaija syö hedelmiä, siemeniä, pähkinöitä, marjoja, kukkia ja niiden nuppuja sekä mahdollisesti hyönteisiä ja niiden toukkia.

## Lähteet
* Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. 
* World Parrot Trust
* IBC (kuva)

### Viitteet
Parhaan uutislyhytelokuvan Oscar-palkinto

**Parhaan uutislyhytelokuvan Oscar-palkinto** oli Yhdysvaltain elokuva-akatemian vuosittain jakama Oscar-palkinto. Palkintoa jaettiin vuosina 1932–1935.

## Voittajat ja ehdokkaat
Isomeriliitäjä

**Isomeriliitäjä** (*Procellaria aequinoctialis*) on meriliitäjien sukuun kuuluva valtamerilintu.

## Koko ja ulkonäkö
Isomeriliitäjä on kokonaan tummanruskea, lähes musta, pitkäsiipinen eteläisten valtamerten liitäjä, jolla on kokonaan vaalea nokka, joka nuorella linnulla on vielä vaaleampi kuin aikuisella. Joillakin yksilöillä on pieni valkoinen poskitäplä. Linnun pituus on 51–58&nbsp;cm, siipien kärkiväli 134–147&nbsp;cm ja paino 1–1,4&nbsp;kg. Sukupuolet ovat samanvärisiä.

## Esiintyminen
Isomeriliitäjä elää laajalla alueella eteläisillä valtamerillä. Se pesii Etelämannerta ympäröivillä saarilla, kuten Etelä-Georgialla, jossa sijaitsee lajin suurin yhdyskunta, noin kaksi miljoonaa paria. Lajin kokonaiskanta on noin seitsemän miljoonaa yksilöä. Kanta on taantunut saarille tuotujen vieraiden petojen, kuten rottien, sekä kalastuksessa käytettävien pitkäsiimojen takia.

## Elinympäristö
Laji pesii kasvillisuuden valtaamilla rinteillä tai soistuneessa maastossa. Pesimäajan jälkeen se elää vain avomerellä.

## Lisääntyminen
Isomeriliitäjät elävät yhdyskunnissa. Ne kaivavat syvän, yli kaksi metriä pitkän pesäonkalon, jonka perälle ne rakentavat pesän. Lokakuussa naaras munii sinne yhden munan, jota haudotaan 57–62 päivää. Emot voivat välillä jättää munan useiksi päiviksi hautomatta. Poikanen jättää pesän lentokykyisenä 87–106 päivää vanhana. Pari on hyvin uskollinen pesäpaikalleen ja palaa usein samalle pesäkololle vuodesta toiseen. Laji voi elää yli 30-vuotiaaksi.

## Ravinto
Isomeriliitäjät syövät mustekaloja, kaloja ja äyriäisiä. Ne saalistavat enimmäkseen kelluen meressä siepaten ruokansa veden pinnasta. Ne ovat hyviä sukeltajia ja etsivät joskus ruokansa sukeltamalla jopa kymmenestä metristä. Ne seuraavat mielellään kalastusaluksia syöden jätteitä ja perkuutähteitä.

## Lähteet
* Arkive 

### Viitteet
Usko, toivo ja huijaus

**Usko, toivo ja huijaus: Rohkaisusta johdattelun kautta psykoterroriin** on psykiatri Hannu Lauerman kirjoittama ja Duodecimin vuonna 2006 kustantama kirja. Kustantajan taskukirjasarjassa ilmestyi uusintapainos vuonna 2008 nimellä *Huijaus: Rohkaisua, johdattelua, psykoterroria*. Teos käsittelee vaikuttamisen, huijauksen, valehtelun, kulttien, uskonnollisten liikkeiden, uskomuslääkinnän ja suggestion muotoja.

Lauerma käsittelee ihmisen muistin toimintaa ja muistikuvien vääristymistä ja huijaamisen menetelmiä. Esimerkkejä ovat noitavainot, saatananpalvontahysteria, Ruben Oskar Auervaara ja kreivi Lindgren, hypnoosin väärinkäyttö, näennäistieteelliset opit, skientologia, luontaishoidot, terrorismi, itsemurhaiskut sekä vaaralliset uskonlahkot Daavidin oksa, Kansan Temppeli, Auringon temppeli, Korkein totuus ja Taivaan portti.

Lauerman mukaan esimerkiksi ihmisten suhtautumisessa luontaistuotteisiin on harhaisuutta. Tuotteita ihannoidaan, vaikka niitä ei ole testattu ja vaikka niitä valmistavat yhtiöt pyrkivät rahan tekoon vähintään siinä missä lääkeyhtiötkin, joiden toimintaa sentään valvotaan. 

Kirjan lopussa Lauerma pohtii kuinka koululaitos voisi antaa aineksia tunnistaa huijaus rohkaisemalla rakentavaan epäilyyn ja järjen käyttöön. 

## Lähteet
* 
* 

## Aiheesta muualla
* Usko, toivo ja huijaus – rohkaisua, johdattelua vai psykoterroria? Terveysportti.
* Kuukauden kirjavinkki: Usko, toivo ja huijaus. Forssan kaupunki.
* Maija Tammi: Onko vapaaehtoisia? Turun sanomat 9.12.2006.
* Matti Kamppinen: Uskon asia, tai sitten ei. Tieteessä tapahtuu 7/2008. (PDF)
* Mari Stenlund: Lauerma: Järjen käyttö suojaa huijareilta. Kirkko & kaupunki 29.5.2007.
Seeprapallokala

**Seeprapallokala** (*Feroxodon multistriatus*) on Australian lähimerissä elävä pallokala, sukunsa ainoa laji.

## Ulkonäkö ja koko
Seeprapallokala kasvaa jopa 90&nbsp;cm pitkäksi. Sillä on selkäpuolella seeprantaljaa muistuttava pystyraitainen kuviointi, mutta vatsapuolelta se on mustapilkkuinen.

## Levinneisyys ja elinympäristö
Seeprapallokaloja elää Tyynenmeren länsiosassa, kuten Australian luoteisrannikolla. Sitä tavataan sekä rannanläheisiltä matalikoilta että syvemmiltä, pehmeäpohjaisilta vesialueilta.

## Ravinto
Seeprapallokuva syö sekä kaloja että selkärangattomia.

## Kala ja ihminen
Seeprapallokala on käynyt kiinni uimareiden ja rannalla kahlaavien jalkoihin ja raadellut heidän varpaitaan.

## Lähteet
Bindal

**Bindal** on Norjan kunta Nordlandin läänissä. Se sijaitsee läänin etelärajalla ja sen rajanaapureita ovat Nord-Trøndelagin läänissä etelässä Høylandet ja Nærøysund, lännessä Leka ja kaakossa Namsskogan. Nordlandin läänissä naapurikuntia ovat pohjoisessa Sømna ja Brønnøy ja idässä Grane. Vuoden 2022 alussa Bindalissa oli 1&nbsp;406 asukasta.

Kunnan hallinnollinen keskus on Terråk.

## Historia
Alkujaan Bindal kuului Namdaleniin ja Trøndelagiin, ja Bindalin murre lasketaan edelleen trøndermurteisiin kuuluvaksi. Vuonna 1658 silloinen Trondheimin lääni liitettiin Ruotsin, mutta läänirajaa muutettiin ruotsalaisten tietämättä siten, että Bindalin pohjoisosa jäi Tanska-Norjalle. Vaikka Trondheimin lääni annettiin takaisin Tanska-Norjalle jo 1660, jäi kaksi vuotta vanha lääninraja voimaan.

Bindalin kunta perustettiin vuonna 1837, jolloin paikallishallinto tuli Norjassa käyttöön. Vuonna 1964 kuntaan liitettiin pieni alue Brønnøystä.

## Tunnettuja henkilöitä
* Lisbeth Berg-Hansen (s. 1963), poliitikko
* Fredrik Paasche (1886–1943), kirjallisuustieteen professori
* Otto Sverdrup (1854–1930), naparetkeilijä

## Lähteet

## Aiheesta muualla
Tuhkaa

**Tuhkaa** on Pate Mustajärven single vuodelta 1984. A-puolen nimikappale on cover Procol Harum -yhtyeen klassikosta "Homburg". Se on Pertti Reposen käännös, jonka levytti alun perin Tapani Lehikoinen. Singlen B-puolen "Onny" on Ilari Ainialan suoraan Mustajärvelle kääntämä The Rolling Stones -hitti "Happy".

Molemmat kappaleet tulivat mukaan myös Mustajärven ensimmäiselle sooloalbumille *[[Nyt!]]* (1984).

## Kappaleet
**A-puoli**
# "Tuhkaa" (Gary Brooker-Keith Reid, suom.san. Pertti Reponen)
**B-puoli**
# "Onny" (Mick Jagger-Keith Richards, suom.san. Ilari Ainiala)
Dønna

**Dønna** on Norjan kunta Nordlandin läänissä. Se on saaristokunta, jonka kolme suurinta saarta ovat nimeltään Dønna, Løkta ja Vandve. Naapurikuntia ovat pohjoisessa Træna ja Nesna, idässä Leirfjord, etelässä Alstahaug ja lounaassa Herøy.

Kunnan alueella on paljon saaria ja luotoja. Meri on matalaa, minkä vuoksi alueella on paljon kalaa. Pääsaari Dønnan korkein kohta on tunturimuodostelma *Dønnamannen*, 858 metriä merenpinnasta. Muut saaret ovat matalampia. Dønnan saarelta on siltayhteys Herøyn kuntaan.

## Kulttuuri
Monet kirjailija Roy Jacobsenin kirjoista sijoittuvat Dønnaan.

## Tunnettuja henkilöitä
* Axel Coldevin (1900–1992), historioitsija

## Lähteet

## Aiheesta muualla
George Lynch

**George Lynch** ( s. 28. syyskuuta 1954) on yhdysvaltalainen heavy metal -kitaristi. Hänet tunnetaan parhaiten Dokken-yhtyeestä, jossa hän soitti kitaraa vuosina 1979–1988 ja 1993–1998. Nykyään Lynch on sooloartisti.
## Diskografia

### Sooloura
#### Pitkäsoitto
*1993 - *Sacred Groove* 
*2004 - *Furious George*   
*2010 - *Orchestral Mayhem* 
*2011 - *Kill All Control* 

#### Kokoelma
*2000 - *Will Play for Food*
*2005 - *The Lost Anthology* 
*2007 - *Guitar Slinger*
*2008 - *Scorpion Tales*

#### EP
*2001 - *Stone House*
*2002 - *The Lynch That Stole Riffness!* 
*2012 - Legacy 

#### Live
*1999 - *Live In Florida* 

### Dokken
#### Pitkäsoitto
*1983 - *Breaking the Chains* 
*1984 - *[[Tooth and Nail]]* 
*1985 - *[[Under Lock and Key]]* 
*1987 - *[[Back for the Attack]]* 
*1995 - *Dysfunctional * 
*1997 - *Shadowlife*

#### Kokoelma
*1994 - *The Best of Dokken*  - Japani julkaisu
*1999 - *[[The Very Best of Dokken]]* 
*2006 - *[[The Definitive Rock Collection ]]* 

#### Live
*1988 - *Beast from the East*
*1995 - *One Live Night*  - Japani julkaisu 
*2007 - *From Conception: Live 1981*

### Lynch Mob
#### Pitkäsoitto
*1990 - *Wicked Sensation* 
*1992 - *Lynch Mob* 
*1999 - *Smoke This* 
*2003 - *REvolution*  
*2009 - *Smoke and Mirrors* 
*2012 - *Sound Mountain Sessions*
#### EP
*1998 - *Syzygy*
#### Live
*2003 - *Evil: Live*
*2005 - *REvolution LIVE!*
### Lynch / Pilson
#### Pitkäsoitto
*2003 - *Wicked Underground* 

### Tony MacAlpine
*1987 - *Maximum Security* 

### Xciter
*2006 - *Xciter* 

### Lana Lane
*2006 - *Gemini* 

### Souls of We
*2008 - *Let the Truth Be Known* 

### George Lynch & The Stahlwersfonie Orchestra
*2009 - *Christmas / Sarajevo 12/24*

### Raven Quinn
*2010 - *Raven Quinn* 

### Hear 'n Aid
*1986 - *Stars* 

### T&N
#### Pitkäsoitto
*2012 - *Slave to the Empire* 

### KXM
*(Doug Pinnick [[King's X]] ja Ray Luzier [[Korn]] )*
** *KXM* (Rat Pak Records, 2014)
** *[[:en:Scatterbrain_(KXM_album)|Scatterbrain]]* (Rat Pak, 2017)
** *[[:en:Circle_of_Dolls|Circle of Dolls]]* (Rat Pak; Frontiers, 2019)
## Videografia
### Musiikkivideot

#### KXM
*2014 - *Rescue Me* 
#### Lynch Mob
*1990 - *Wicked sensation* 
*1990 - *River Of Love*
*1992 - *Tangled In The Web*
*2012 - *Slow Drag*
*2013 - *River Of Love (Unplugged) live from Sugarhill Studios*
##### DVD
*2006 - *REvolution Live*   

#### Dokken
*1983 - *Breaking The Chains*
*1984 - *Alone Again*
*1984 - *Just Got Lucky*
*1984 - *Into The Fire*
*1985 - *The Hunter*
*1985 - *In My Dream's* 
*1985 - *It's Not Love*
*1987 - *Dream Warriors*
*1987 - *Heaven Sent*
*1987 - *Burning Like A Flame* 
*1988 - *Walk Away*   

##### DVD
*1995 - *Japan live ´95*  
*1996 - *One Live Night*

##### VHS
*1986 - *Unchain The Night*
  
## Aiheesta muualla
* GeorgeLynch.com
Herøy

**Herøy** on

* Herøy, Norjan kunta Møre ja Romsdalin läänissä.
* Herøy, Norjan kunta Nordlandin läänissä.
Amerikanturpiaalit

**Amerikanturpiaalit**, aikaisemmalta nimeltään **amerikanmustarastaat** (*Euphagus*) on turpiaalien heimoon kuuluva varpuslintusuku. Amerikanturpiaalien sukuun kuuluu BirdLifen mukaan kaksi lajia.

## Lajit
* Korpiturpiaali (*Euphagus carolinus*)
* Peltoturpiaali (*Euphagus cyanocephalus*)

## Lähteet

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Euphagus (englanniksi)
Lehtisammakot

**Lehtisammakot** (Hylidae) on heimo sammakoiden ja konnien lahkossa. Siihen kuuluu yli tuhat lajia, jotka on jaettu 52 sukuun. Lehtisammakot jaetaan vuodesta 2005 alkaen kolmeen alaheimoon: Pelodryadinae, Phyllomedusinae,  ja Hylinae.

Lehtisammakot ovat levittäytyneet suureen osaa maapalloa, mutta eivät Pohjoismaihin. Niitä tavataan Pohjois- ja Etelä-Ameerikassa, Australiassa, Itä-Aasiassa ja Manner-Euroopassa. Aafrikassa niiden levinnäisyysalue rajoittuu mantereen pohjoisrannikkoon.

## Lähteet

## Aiheesta muualla
* Niina & Joonas Gustafsson: Lehtisammakot
* ITIS: Hylidae
Amstel Gold Race 2009

**Amstel Gold Race 2009** oli järjestyksessään 44. maantiepyöräilyn Amstel Gold Race -kilpailu. Se käytiin 257,4&nbsp;kilometrin reitillä Maastrichtista Valkenburgiin 19. huhtikuuta 2009. 

Sergei Ivanov voitti kilpailun kukistettuaan Caubergin loppunousussa irtiottokumppaninsa Karsten Kroonin. Nousun alkuvaiheessa heidän kyydistään pudonnut Robert Gesink sijoittui kolmanneksi.

## Tulokset

## Lähteet
* Kilpailun kulku Eurosportin sivulta 
* Kilpailuraportti www.cyclingnews.com 

## Aiheesta muualla
* Virallinen sivusto
Ahdassuusammakot

**Ahdassuusammakot** (Microhylidae) on heimo Neobatrachia-alalahkossa. Ahdassuusammakoiden heimo jaetaan yhteentoista alaheimoon ja noin 60 sukuun. Lajien määrä vaihtelee lähteestä riippuen 300–600 välillä. Lajien pituus vaihtelee 1–10 senttimetrin välillä.  

Suurin osa ahdassuusammakoista elää lämpimillä alueilla, Kaakkois-Aasiassa ja Oseaniassa, Etelä-Amerikassa Microhylinaesekä eteläisessä Afrikassa. Eniten erityyppisiä ahdassuusammakoita elää Madagaskarilla ja Uudessa-Guineassa. Alaheimot Cophylinae, Dyscophinae ja Scaphiophryninae ovat endeemisiä Madagaskarilla.

## Lähteet
Aarno Cronvall

**Aarno Erik Cronvall** (s. 2. marraskuuta 1945 Helsinki) on suomalainen klassiseen musiikkiin erikoistunut toimittaja, tuottaja ja kulttuurivaikuttaja. Hän on toiminut muun muassa Savonlinnan oopperajuhlien lehdistöpäällikkönä vuosina 2000–2004 ja Classic Radion ohjelmapäällikkönä 2005–2007. Cronvall on myös ohjannut oopperaesityksiä ja toimii juontajana radio-ohjelmissa ja erilaisissa klassisen musiikin tilaisuuksissa.

Cronvall opiskeli Helsingin yliopistossa. Hän aloitti Yleisradiossa musiikkiosastolla radiotoimittajana vuonna 1969, siirtyi 1970 TV1:n musiikkitoimitukseen ja eteni 1981 musiikkitoimituksen toimituspäälliköksi. Vuosina 1993-1995 Aarno Cronvall ja tuottaja-ohjaaja Erkki Pohjanheimo vastasivat TV1:n Kansainvälinen musiikki -toimituksesta.  

Cronvall työskenteli Yleisradiossa vuoteen 1997, jolloin perusti Arcron Productions -nimisen tuotantoyhtiön. Hän on myös tehnyt haastatteludokumentteja erilaisista klassisen musiikin vaikuttajista, kuten Erik Tawaststjerna (1973) ja Paavo Berglund (2009). Hänen vanhempansa olivat kapellimestari ja viulutaiteilija Erik Cronvall ja pianisti Eevi Cronvall.

## Lähteet
*
*Arcron Productionsin sivut 

### Viitteet
Jussi Parkkila

**Jussi Parkkila** (s. 13. toukokuuta 1977 Tampere) on suomalainen jääkiekkovalmentaja. Hän on toiminut NHL-seura Colorado Avalanchen maalivahtivalmentajana kaudesta 2017–2018 lähtien. Aikaisemmin hän on valmentanut pääsarjatasolla SM-liigassa Tapparassa, KHL:ssä HK Atlantissa, SKA Pietarissa ja Avangard Omskissa sekä Itävallan EBEL-liigan Graz 99ersissa.

Hän on historian ensimmäinen Stanley Cupin voittanut suomalainen valmentaja (2022). 

## Lähteet
Pussinäädät

**Pussinäädät** eli **pussikissat** (*Dasyurus*) on suku pussipetojen heimossa. Siihen kuuluu kuusi lajia: täpläpussinäätä (*Dasyurus viverrinus*), uudenguineanpussinäätä (*Dasyurus albopunctatus*), tiikeripussikissa (*Dasyurus maculatus*), pirunkissa (*Dasyurus hallucatus*), *[[Dasyurus geoffroii]]* ja *[[Dasyurus spartacus]]*. Pirunkissa ja uudenguineanpussinäätä luettiin aiemmin erilliseen *Satanellus*-sukuun. Lajit elävät eri puolilla Australiaa ja Uutta-Guineaa.

## Lähteet